Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
30 ต.ค. 2558

SET ฟื้นตัว แต่จะมีสัญญาณ “กลับตัว” ก็ต่อเมื่อยืนได้เหนือ 1,408 จุด
ดัชนี SET อยู่ที่ 1,396.47 จุด +6.43 จุด +0.46% ปริมาณซื้อขาย 17,651  ลบ.
แนวรับ :          1,390 / 1,375          แนวต้าน :          1,400 / 1,408
 
สรุปทิศทางและแนวโน้มตลาด
– Downside Risk จำกัด แต่จะซื้อเพิ่มก็ต่อเมื่อยืนได้เหนือ 1,408 จุด: การปรับลดลงต่ำกว่าแนวรับ 1,398 จุด เมื่อวานนี้เนื่องจากการปรับพอร์ตของนักลงทุนต่างชาติ ทำให้การพักฐานของ SET มีแนวโน้มใช้เวลานานกว่าที่คาดการณ์ไว้เดิม ขณะที่ประเมินแนวรับสำคัญที่ 1,375 จุด…ทั้งนี้แม้เราประเมิน Downside Risk ทางเทคนิคจำกัดที่ 1,375 จุด (อิง Uptrend Line) ระยะสั้น แต่นักลงทุนที่มีหุ้นอยู่แล้ว แนะนำ “รอซื้อ” เมื่อ SET มีสัญญาณ “กลับตัว” หรือสามารถยืนได้ได้เหนือ 1,408 จุด โดยกลุ่มหุ้นที่น่าสนใจได้แก่:-
1. กำไร 3Q15 เติบโตแข็งแกร่ง: SAWAD BEAUTY
2. รับเหมาฯ รัฐบาลอาจใช้ ม.44 เร่งลงทุนโครงสร้างพื้นฐาน: STEC CK
3. กลุ่มเช่าซื้อ ที่ Valuation ถูก และให้ปันผล 5-6% นอกจากนี้ยังคาดการณ์สินเชื่อรถยนต์เร่งตัวขึ้นปลายปีนี้ จากการตัดสินใจซื้อรถก่อนปรับภาษีสรรภสามิตรใหม่ปีหน้า: TISCO KKP
4. กองทุนโครงสร้างพื้นฐาน: อย่าง DIF และ JASIF เป็นเป้าหมายในการ “พักเงิน” รับปันผลรายไตรมาสให้ผลตอบแทน 1.9+/- %
– “เก็งกำไร” EPG…คาดกำไร 2QFY16 เติบโตแกร่ง มีสัญญาณฟื้นตัวทางเทคนิครูปแบบ Morning Star: EPG ทำธุรกิจ 1) จำหน่ายฉนวนยางกันความร้อน 2) อุปกรณ์ตกแต่งรถยนต์ และกระบะ  และ 3) บรรจุภัณฑ์พลาสติก ที่คาดว่าจะประกาศผลการดำเนินงาน 2QFY16 (ก.ค.-ก.ย.15) ออกมาดีที่ 335 ล้านบาท +16% q-q และ +136% q-q ด้วยปัจจัยสนับสนุนจากการปรับลดลงของราคาน้ำมันหนุน Gross margin สูงขึ้น, การเพิ่มกำลังการผลิตหลัง IPO, การขยายสินค้าใหม่ในกลุ่มชิ้นส่วนรถกระบะ คาดกำไรทั้งปีที่ 1.38 พันล้านบาท (อิง Consensus) +96% y-y มีจังหวะ “เก็งกำไร” ด้วยรูปแบบการฟื้นตัว Morning Star เป้าหมายระยะสั้นที่ 9.15/9.40 บาท (ดูหุ้นน่าสนใจทางเทคนิคด้านล่าง)
หุ้นที่น่าสนใจทางเทคนิค
EPG “ซื้อ” ราคาหุ้นมีจังหวะฟื้นตัวด้วยแท่งเทียนรูปแบบ Morning Star กลับมายืนเหนือเส้นค่าเฉลี่ย 3 เดือนได้อีกครั้ง สอดคล้องกับเครื่องมือ DI+ ที่กลับมาตัด DI- ขึ้น  เป็นจังหวะซื้อเก็งกำไร มีแนวต้านแรกที่บริเวณ 9.15 บาท และถัดไปที่ 9.40 บาท
EE “ซื้อ” ราคาหุ้นแกว่งขึ้นต่อเนื่องหลังทะลุกรอบสามเหลี่ยม Ascending พร้อมปริมาณการซื้อขายสนับสนุน เครื่องมือ MACD ยังพุ่งชี้ขึ้นต่อเนื่อง เป็นจังหวะเก็งกำไรมีแนวต้านแรกที่ 1.20 บาท และมีเป้าหมายตามรูปแบบ Ascending ที่ 1.30 บาท
PL “ซื้อ” ราคาหุ้นเริ่มมีจังหวะขึ้นต่อ ทะลุกรอบการพักตัวรูปแบบ Bullish Flag พร้อมปริมาณการซื้อขายเริ่มกลับมาสูงขึ้น สอดคล้องกับเครื่องมือ DI+ เริ่มชี้ขึ้นต่ออีกครั้ง เป็นจังหวะซื้อเก็งกำไร มีแนวต้านแรกที่จุดสูงก่อนหน้า 3.80 บาท และแนวต้านถัดไปตามกรอบขาขึ้นที่ 3.94 บาท
 
Futures      แนวรับ     แนวต้าน
SET50            890        900
                 885        905
Gold           19500      19600
               19400      19700
Oil             1720       1760
                1700       1800